open-index/open-wikipedia-markdown huggingface dataset:
ריבוי (בלשנות עברית)

צורות ה**ריבוי** בעברית של שמות עצם ותארים מתחלקות לשתי קטגוריות עיקריות: סיומות "-ים" לשמות זכר ו"-ות" לשמות נקבה. תופעה זו, המקובלת במרבית המקרים, מציגה חריגים והתפתחויות היסטוריות שונות שמשפיעות על השפה העברית עד היום.

השפה העברית עשירה בצורות דקדוקיות המשקפות את המגוון והעומק של הלשון. אחת מהתופעות הבולטות בעברית היא השימוש בסיומות שונות לציון ריבוי של שמות עצם ותארים, תלוי במין הדקדוקי של המילה.

השימוש בסיומות "-ים" ו"-ות" לא תמיד היה מקובל בעבר. מחקרים מראים שבתקופות מוקדמות של השפה העברית, הבחירה בסיומת לא נקבעה תמיד על פי מין הדקדוקי. ההתאמה בין מין הדקדוקי לסיומת הרבים היא תוצאה של התפתחות לשונית ארוכת שנים.

## סיומות רבים
### סיומת "-ים"
משמשת לרוב לציון ריבוי של שמות עצם ותארים במין הזכר. לדוגמה: ספרים, טובים.

### סיומת "-ות"
משמשת לציון ריבוי של שמות עצם ותארים במין הנקבה. לדוגמה: ספרות, טובות.

### חריגים ומקרים מיוחדים
קיימים מספר חריגים בשימוש בסיומות, כאשר צורתם של שמות מסוימים איננה על פי הכלל הכללי. לדוגמה, שמות ממין זכר המסתיימים ב"-ות", כגון "אבות", או שמות ממין נקבה המסתיימים ב"-ים", כגון "נשים".

עם הזמן, צורות רבים מסוימות נעלמו מהשימוש היומיומי, ונותרו צורות רבים אחרות שנשמרו ומשמשות עד היום. כמו כן, הופיעו צורות חדשות שנוצרו בעברית החדשה.

מעבר לסיומות הרגילות והחריגים המוכרים, ישנם מקרים בהם שמות עצם בעברית נוטים בשתי צורות רבים, תופעה המשקפת את הדינמיות והגמישות של השפה. למשל, המילה "אגן" יכולה להיות "אגנים" או "אגנות", כששתי הצורות מופיעות בשימוש. תופעה זו מעידה על השפעות שונות על השפה, כולל השאלות משפות אחרות, שינויים תרבותיים והתפתחויות פנימיות בעברית עצמה.

צורות הרבים המיוחדות הללו מציינות גם את ההבדלים בין תקופות שונות בהיסטוריה של השפה העברית, מהעברית המקראית, דרך המשנה והתלמוד, ועד לעברית החדשה. במיוחד בעברית החדשה ניכרת נטייה לסדר ולהגדיר את השפה באופן המכבד את המסורת מחד גיסא, אך גם מאפשר התחדשות והתאמה למציאות החדשה מאידך.

## הערות שוליים

קטגוריה:דקדוק עברי
יונאק

שמאל|ממוזער|250px|חברי יונאק פלורינה בראשית המאה ה-20
[שמאל|ממוזער|250px|טקס חתימת הסכם שיתוף הפעולה בין מכבי בולגריה ליונאק ב-1930. רביעי מימין בשורת היושבים השר [גריגור ואסילב]]
**ההתאחדות הבולגרית להתעמלות "יוּנָאק"** (בבולגרית: **"Българското гимнастическо дружество "Юнак**, ) הייתה תנועת נוער ספורטיבית שהוקמה בבולגריה ופעלה בין השנים 1895–1946, תוך אימוץ סממנים לאומניים בולגריים. בשיאה מנתה התנועה כ-60,000 חברים, וסניפיה שכנו ב-242 יישובים שונים. יונאק נחשבת לתנועה שייסדה את החינוך הגופני בבולגריה המודרנית. יונאק חנכה את מכבי בולגריה וסיפקה לה מדים ייצוגיים, ציוד התעמלות ומדריכים. "מכבי בולגריה" אימצה את דפוסי הפעילות של יונאק והארגונים קיימו כנסים ופעילויות משותפות עד לתקופת מלחמת העולם השנייה.

## אטימולוגיה
המילה יוּנָאק משמעה בבולגרית גיבור-על, היא שאולה מהפולקלור והאפוסים הסלבים הדרומיים ככלל, והבולגריים בפרט, ומופיעה בסיפורי עם רבים. היונאק מתואר באפוסים כצעיר חסון, בעל כוח לא אנושי ויכולות על טבעיות הנלחם נגד הרוע והעוולות, ומול שליטים עריצים ומדכאי העם.

## היסטוריה
התנועה הוקמה ב-1895 בעיר לום בדומה לתנועות נוער שפעלו בשווייץ ובאוסטרו-הונגריה, על ידי משכילים בולגרים ששבו לבולגריה לאחר תום לימודיים במדינות אלו. לבולגריה הגיעו מדריכים משווייץ ועד 1897 הקומו תאים של התנועה בסופיה, בווארנה, ברוסה, בקיוסטנדיל, בקאזאנלק, בגברובו ובפלובדיב. ב-1898 נערך הכינוס הארצי והוקם ארגון "יונאק" הארצי אשר איגד לתוכו 27 סניפים שכבר פעלו במועד זה. הוקמו גם תאי יונאק במקדוניה הווארדארית ובתראקיה היוונית בכדי לסייע למיצוה הנרטיב הלאומי הבולגרי בשטחים אלו. בראשית שנות ה-40 של המאה ה-20 מנה הארגון כ-60,000 חברים ו-242 סניפים שונים ברחבי בולגריה. האצטדיון המרכזי של הקבוצה בו שיחקה קבוצת הכדורגל המובילה היה אצטדיון יונאק, ובו 35,000 מקומות ישיבה.

בתקופת מלחמת העולם השנייה אימצה ממלכת בולגריה מדיניות פרו-גרמנית, והצטרפה להסכם התלת-צדדי. לאחר הקמת ארגון בראניק במתכונת ההיטלר יוגנד צומצמה פעילותו של יונאק, נאסרו מפגשים ותחרויות ונעשה ניסיון למזג את חבריו ומוסדותיו לתוך בראניק. ב-1944, לאחר הפיכת חזית המולדת, נטה השלטון בהדרגה לכיוון הטוטאליטריות הקומוניסטית. ב-1945 אולץ "יונאק" להתאחד עם "ההתאחדות העממית לספורט", וב-1946 הוקע על ידי השלטון כארגון פשיסטי ופורק. בהמשך ב-1952 נהרס אצטדיון "יונאק סופיה".

### יונאק ומכבי בולגריה
מתכונת פעילותם של תאי "מכבי" התבססה על מתכונת פעילותו של יונאק, וצעירי מכבי הלכו עם מדים ייצוגיים אשר נתרמו על ידי יונאק. בהמשך, תרם יונאק גם מכשירי אימון. ביוזמת הפוליטיקאי הבולגרי גריגור ואסילב, אשר כיהן כשר החקלאות, חתמה "מכבי" על הסכם שיתוף פעולה עם ארגון הספורט הבולגרי "יונאק" אשר מדריכיו הדריכו את חניכי "מכבי" והכשירו מדריכים בארגון. נערכו כנסים ותחרויות משותפות ברחבי בולגריה, ובפועל חנך "יונאק" את מכבי בולגריה והיווה השראה עבורה.

## קישורים חיצוניים

* לוזאן מיטב, The Example of the union of Bulgarian gymnastic societies "YUNAK" for The education and protection of Bulgarian youth 1895-1946., באתר sitebulgarizaedno.com 
* רומיאנה מרינובה כריסטידי, The sports organisation “MACCABI” – Bulgaria and its relations with the nationalistic Bulgarian sports organisation “YUNAK” as an example of tolerance, עמודים 357–366, באתר academia.edu 

## הערות שוליים

קטגוריה:תנועות נוער
קטגוריה:בולגריה: ספורט
קטגוריה:קבוצות כדורגל בולגריות
קטגוריה:בולגריה: חינוך
אילקין דובלטוב

**אילקין דובלטוב** (באזרית: **İlkin Dövlətov**; נולד ב-16 ביוני 1990) הוא זמר אזרי. ייצג יחד עם פאחרי את אזרבייג'ן באירוויזיון 2024 עם השיר "Özünlə apar".

## ביוגרפיה
ב-2023 הופיע דובלטוב ב-*[[The Voice of Azerbaijan]]* . הוא היה תחת המנטור אילקר חיאל וסיים במקום השני. דובלטוב גם השתתף בתחרות השירים *Azəri Star*.

בסוף אוקטובר 2023 הודיע תאגיד השידור האזרי İctimai Television כי הוא מופיע, יחד עם מילה מיילס ואטיבר אסאדלי, ברשימה הקצרה של רשימת המועמדים לייצוג אזרבייג'ן באירוויזיון 2024. מאוחר יותר נודע כי הם השיר שלהם נקרא "İnsanlar". נחשף ב-7 במרץ 2024 כי פאחרי ייצג את אזרבייג'ן באירוויזיון 2024. ב-13 במרץ 2024 הוכרז כי דובלטוב ייצטרף לפאחרי בשירם "Özünlə apar". ב-7 במאי עלה הצמד על בימת חצי הגמר הראשון של התחרות, וביצע את שירו. אזרבייג'ן לא נמנתה בין עשר המדינות שהעפילו לגמר. מאוחר יותר נודע כי היא דורגה במקום ה-14 עם 11 נקודות.

## קישורים חיצוניים

## הערות שוליים

קטגוריה:משתתפי אירוויזיון 2024
קטגוריה:נציגי אזרבייג'ן באירוויזיון
קטגוריה:זמרים אזרים
קטגוריה:אזרים שנולדו ב-1990
מחוזות (אוקרוגה) אוטונומיים של רוסיה

ממוזער|300px|
**אוקרוג אוטונומי** (ברוסית: **автономный округ**; "**מחוז אוטונומי**" או "**אזור אוטונומי**") הוא סוג של סובייקט פדרלי של הפדרציה הרוסית. נכון ל-2024 לרוסיה יש ארבעה אוקרוגים  אוטונומיים מתוך 83 סובייקטים פדרליים. האוקרוג האוטונומי צ'וקוטקה הוא האוקרוג היחיד שאינו כפוף לאובלסט. האוקרוג האוטונומי ננץ הוא חלק מחוז ארכנגלסק, והאוקרוגים האוטונומיים חנטי-מנסי וימאלו-ננץ הם חלקים ממחוז טיומן.

## היסטוריה
האוקרוגה האוטונומיים, שנקראו במקור אוקרוגה לאומיים, נוצרו בשנות ה-20 של המאה ה-20 ויושמה באופן נרחב בשנות ה-30 כדי לספק אוטונומיה לעמים הילידים בצפון רוסיה, כמו האוקרוג הלאומי הקרלי לתושבי טבר. חוקת ברית המועצות משנת 1977 שינתה את המונח ל"אוקרוגה אוטונומיים" על מנת להדגיש שאכן מדובר באוטונומיות ולא סתם עוד סוג של חלוקה מנהלית וטריטוריאלית. חוקת 1977 קבעה שהאוקרוגה האוטונומיים יהיו כפופים לאובלסטים ולחבלים מנהליים, אך סעיף זה תוקן ב-15 בדצמבר 1990 והם עברו להיות תחת שליטה ישירה של הרפובליקה הסובייטית הפדרטיבית הסוציאליסטית הרוסית, אף על פי שהם עדיין יכולים להיות בשטח השיפוט של אובלסט או חבל מנהלי אליו היו כפופים קודם לכן.

על פי חוקת ברית המועצות, במקרה שרפובליקה מצביעה על עזיבת ברית המועצות, לרפובליקות, אובלסטים ואוקרוגה אוטונומיים הייתה הזכות, באמצעות משאל עם, להחליט באופן עצמאי אם יישארו בברית המועצות או לעזוב יחד עם הרפובליקה הפורשת.

בשנת 1990 היו עשרה אוקרוגה אוטונומיים בתוך הרפובליקה הסובייטית הפדרטיבית הסוציאליסטית הרוסית. בין השנים 2005 ל-2008 בוטלו שלושת האוקרוגה האוטונומיים שבהם הלאום הטיטולרי היווה יותר מ-30% מהאוכלוסייה. מאז בוטלו שלושה נוספים, ונשארו ארבעה. ב-13 במאי 2020 הודיעו מושלי אובלסט ארכנגלסק והאוקרוג האוטונומי ננץ על תוכנית להתמזג בעקבות קריסת מחיר הנפט שנבעה ממגפת הקורונה, אך התהליך בוטל ב-2 ביולי בעקבות סערה ציבורית.

## אוקרוגה אוטונומיים נוכחיים

## אוקרוגים אוטונומיים לשעבר

## ראו גם
* סובייקטים פדרליים של רוסיה
* רפובליקות של רוסיה
* מחוזות (אובלסטי) של רוסיה
* החבלים המנהליים (קראיה) של רוסיה
* הערים הפדרליות של רוסיה

## הערות שוליים

*
קטגוריה:רוסיה: סובייקטים פדרליים
קטגוריה:מדינות וטריטוריות דוברות רוסית
קטגוריה:ברית המועצות: חלוקה מנהלית
טימותי אומה

**טימותי נור אומה** (באנגלית: **Timothy Noor Ouma**; נולד ב-10 ביוני 2004 בניירובי שבקניה) הוא כדורגלן קנייתי המשחק בעמדת הקשר ההתקפי בקבוצת לך פוזנן מליגת העל הפולנית ובנבחרת קניה.

## קריירת מועדונים
אומה נולד בניירובי שבקניה וגדל במחלקת הנוער של RYSA המקומית. בשנת 2020 החל לשחק בקבוצה הבוגרת של ניירובי סיטי סטארס במסגרת ליגת העל הקנייתית.

ב-24 באוגוסט 2022 חתם אומה באלפסבורג מליגת העל השוודית. ב-31 באוקטובר ערך את הופעת הבכורה שלו במועדון, בניצחון 0–3 על הלסינגבורג במסגרת המחזור ה-29 בליגה לעונת .

ב-2 בפברואר 2025 חתם אומה בסלביה פראג הצ’כית לארבע וחצי שנים.

## קריירה בינלאומית
ב-11 בנובמבר 2021 ערך אומה את הופעת הבכורה שלו בנבחרת קניה, בתיקו 1-1 נגד נבחרת אוגנדה במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים קנייתים
קטגוריה:קשרי כדורגל קנייתים
קטגוריה:כדורגלני אלפסבורג
קטגוריה:כדורגלני סלביה פראג
קטגוריה:כדורגלני לך פוזנן
קטגוריה:כדורגלני נבחרת קניה
קטגוריה:ספורטאים זרים בשוודיה
קטגוריה:ספורטאים זרים בצ'כיה
קטגוריה:ספורטאים זרים בפולין
קטגוריה:קנייתים שנולדו ב-2004
Dungeon crawler (סוגת משחקי וידאו)

[ממוזער|280px| צילום מסך מהמשחק "Legend of Grimrock" שהוא משחק Dungeon crawler בגוף ראשון בסגנון "[שליט המבוך". במרכז ניתן לראות את מה שהשחקן רואה ובחלק הימני ניתן לראות את הציוד שהשחקן צבר עד כה]]
**Dungeon Crawler** (בתרגום חופשי לעברית "ניווט במבוך"), המכונה גם **Dungeon-RPG**, היא תת-סוגה של משחקי וידאו מסוג משחקי תפקידים אשר מתמקדת בפתרון חידות ובחקר מבוך סבוך תת-קרקעי עצום אשר לרוב מלא באויבים בהם צריכים להילחם.

במשחקים בתת-הסוגה השחקן לרוב נע בעולם תלת-ממדי ורואה את העולם דרך עיניו של הגיבור (נקודת מבט בגוף ראשון) או שהוא רואה את השחקן מלמעלה למטה.

## היסטוריה
[ממוזער| מפת מבוך שנוצרה עבור [משחק תפקידים שולחני]]
משחקי התפקידים השולחניים כמו "מבוכים ודרקונים" היוו את מקור ההשראה העיקרי לפיתוח של תת-הסוגה.

משחקי מחשב בולטים בתת-הסוגה שיצאו במהלך שנות ה-80 כללו בין היתר אתThe Bard's Tale, Cosmic Soldier, Dungeon Master, Gauntlet, Madō Monogatari, Megami Tensei, Might and Magic, Phantasy Star, Ultima ו־Wizardry. המשחקים הללו השפיעו רבות על האלמנטים שיכללו בעשורים הבאים במשחקי ה-Dungeon crawler.

חלק ממשחקי ה-Dungeon crawler שיצאו במהלך תקופה זו עשו שימוש בקרבות מהסוג הקיים במשחקי תפקידים-פעולה כמו המשחקים Dragon Slayer, ו-The Tower of Druaga. המשחקים שנוצרו בשנים הבאות והתבססו על אותם המשחקים, אשר נחשבים גם הם למשחקי Dungeon crawler על אף שמכניקת המשחק מורכבת יותר, ולעיתים רבות אלו הם משחקים מרוביה משתתפים ברשת, כוללים בין היתר את המשחקים Gauntlet, Diablo, The Binding of Isaac ו־Enter the Gungeon.

ניתן למצוא אלמנטים רבים ממשחקי ה-Dungeon crawler גם בסוגות אחרות של משחקי וידאו.

## משחקיות
המשחקים בתת-הסוגה נוהגים בדרך כלל להכיל את האלמנטים הבאים:
* חקר מבוכים עצומים - השחקן צריך לנווט ברחבי מבוכים או קטקומבות תת-קרקעים סבוכים, ולמצוא מעברים, מלכודות ופריטים שונים ככל שמתקדמים במשחק.
* לחימה - השחקן צריך במהלך המשחק להילחם באויבים מרובים הכוללים בדרך כלל מפלצות, שדים וזומבים. לעיתים רבות הקרבות הם מבוססי תורות וישנם משחקים כדוגמת "דיאבלו" בהם הקרבות מתבצעים בזמן אמת. לעיתים רבות יש להשתמש במגוון כלי נשק, לחשים וטכניקות שונות על מנת להביס את האויביהם.
* פיתוח הדרגתי של הדמויות הראשיות - בדרך כלל השחקנים שולטים בדמות אחת או יותר, כאשר לכל דמות יש את החוזקות והחולשות שלה, וכמו גם מיומנויות שונות. במהלך המשחק בדרך כלל ישנם הזדמנויות רבות לרוכשים מיומנויות חדשות, ציוד חדש ושדרוגים חדשים.
* פתרון חידות - לרוב במשחקים בתת-הסוגה חייבים לפתור חידות שונות על מנת שניתן יהיה להתקדם במשחק. החידות הללו יכולות לכלול לדוגמה מניפולציה של פריטים שונים או פענוח קודים.
* מציאת שלל ואוצרות - במהלך השיטוט במבוכים התת-קרקעיים ניתן בדרך כלל למצוא תיבות אוצר, וכמו גם ניתן לאסוף שלל רב מהאויבים כמו כלי נשק, שריון, שיקויים שונים וזהב.

## ראו גם
* ערכים על משחקי Dungeon crawler

## הערות שוליים

*
קטגוריה:משחקי תפקידים ממוחשבים
קטגוריה:סוגות משחקי וידאו
קטגוריה:משחקי וידאו: מונחים
משלחת מס' 12 לתחנת החלל מיר

שמאל|ממוזער|200px|תיאור תחנת החלל מיר במזן פעילות המשלחת
**משלחת מס' 12** (ברוסית: **основная экспедиция я-12**) הייתה משלחת לתחנת החלל מיר שפעלה מ-27 ביולי 1992 ועד ל-1 בפברואר 1993. מפקד המשלחת היה אנטולי סולוביוב. פעילות המשלחת נמשכה 189 ימים.
## הרכב המשלחת

## רקע
בזמן פעילות המשלחת תחנת החלל כללה את המודול הבסיסי, מודול "קוואנט 1", מודול "קוואנט 2" ומודול "קריסטל". נפח מחיה היה 253 מ"ק והספק מיוצר על ידי פאנלים סולארים היה 25 קו"ט.

## פעילות המשלחת
חללית עם חברי המשלחת שוגרה ב-27 ביולי וב-29 ביולי היא התחברה לתחנת החלל מיר. בתחנת החלל פעלה משלחת מס' 11 בפיקוד אלכסנדר ויקטורנקו. החל הליך העברת אחריות למשלחת החדשה.

ביחד עם חברי המשלחת לתחנת החלל הגיע מישל טוניני שטס לחלל כנציג צרפת. הוא ביצע מספר רב של מחקרים בתחום הרפואה, ביולוגיה, פיזיקה ותורת החומרים במסגרת תוכנית Antares.

ב-14 באוגוסט לתחנת החלל הגיע חללית פרוגרס M-14 ובוצע עגינה למודול "קוואנט 1". עם החללית הגיע מטען של 2,532 ק"ג של ציוד ומצרכים. צוות התחיל בהעברת מטען לתחנת החלל. במקום דלק בחללית מטען הגיע מדחף לשיפור ביצוע של מערכת בקרת גובה.

ב-19 באוגוסט חללית סויוז TM-14 עזבה את תחנת החלל ביחד עם חברי משלחת מס' 11 וטוניני. אחריות על תחנת החלל עברה למשלחת מס' 12 שהחלה בפעילות סדירה.

ב-2 בספטמבר סולוביוב ואוודייב ביצעו פעילות חוץ רכבית שנמשכה כ-4 שעות. המטרה הייתה להכין מבנה מסבך Sofora להתקנת מדחף חדש.

ב-7 בספטמבר סולוביוב ואוודייב ביצעו פעילות חוץ רכבית שנמשכה כ-5 שעות. המטרה הייתה להמשיך בהכנת מבנה מסבך Sofora להתקנת מדחף חדש.

ב-11 בספטמבר סולוביוב ואוודייב ביצעו פעילות חוץ רכבית שנמשכה כ-6 שעות. המטרה הייתה לסיים התקנת מדחף חדש על מסבך Sofora. המדחף הותקן וחובר למערכות של תחנת החלל.

ב-15 בספטמבר סולוביוב ואוודייב ביצעו פעילות חוץ רכבית שנמשכה כ-4 שעות. המטרה הייתה לשנות מיקום של אנטנה מערכת עגינה על מודול "קריסטל" ולפרק פאנל סולארי שהיה בעבודה כבר 4 שנים.

ב-21 באוקטובר חללית מטען פרוגרס M-14 עזבה את תחנת החלל ונשרפה בכניסה לאטמוספירה. לפני שריפתה היא שחררה יחידת נחיתה עם 150 ק"ג של מסמכים. היחידה נחתה בהצלחה.

ב-29 באוקטובר לתחנת החלל הגיע חללית פרוגרס M-15 ובוצע עגינה למודול "קוואנט 1". עם החללית הגיע מטען של 2,532 ק"ג של ציוד ומצרכים. צוות התחיל בהעברת מטען לתחנת החלל. המטען כלל גם לוויין MAK-2. חללית מטען נותקה מתחנת החלל לאחר סיום פעילות משלחת מס' 12.

ב-20 בנובמבר קוסמונאוטים שחררו למסלול לוויין MAK-2.

במהלך שהות בחלל שנמשכה כחצי שנה משלחת ביצעה מספר רב של ניסויים.

ב-26 בינואר 1993 הגיע חללית סויוז TM-16 עם משלחת מס' 13 לתחנת החלל מיר בפיקוד גנאדי מנאקוב. החל הליך של העברת אחריות על תחנת החלל לצוות החדש.

ב-1 בפברואר משלחת מס' 12 עזבה את תחנת החלל בחללית "סויוז TM-15".

אחריות על תחנת החלל עברה למשלחת מס' 13.

## קישורים חיצוניים
* תיאור פעילות המשלחת
* תיאור באתר אסטרונאוטיקס
* תוכנית Antares
* פרוגרס M-14
* פרוגרס M-15

## הערות שוליים

קטגוריה:1992 ברוסיה
קטגוריה:1993 ברוסיה
קטגוריה:תחנת החלל מיר
יהודית קגן

**יהודית יעל תמר קגן** (נולדה ב-11 בספטמבר 1992) היא סופרת פנטזיה ישראלית.

## ביוגרפיה
קגן נולדה ב-11 בספטמבר 1992 בשם **יהודית יעל לאופרסוויילר** בוורמס, גרמניה למשפחה צ'כית. הוריה התגיירו לפני שנולדה. כשהייתה בת שלוש עלו הוריה לישראל, והתגוררו במודיעין. קגן למדה בתיכון פלך בקרית עקרון

, ועשתה שירות לאומי בירושלים דרך עמותת עמינדב.

קגן למדה לתואר ראשון בהיסטוריה כללית באוניברסיטת בר-אילן ולתואר שני במנהל עסקים ושיווק בקריה האקדמית אונו.

ב-2016 התפרסם ספרה The Other One, רומן מדע בדיוני רומנטי המבוסס על שיר השירים שכתבה ב-2014 במסגרת חודש הכתיבה הלאומי.

בשנת 2019 החלה לפרסם סיפורים קצרים, בין השאר באתר בלי פאניקה ובאסופת היה יהיה. באותה שנה זכה סיפור שכתבה, "**בלוז כנעני**", בפרס עינת.

בשנת 2022 הייתה ממקימי חבורת "שעטנז" ליצירה יהודית פנטסטית.

בשנת 2024 יצא "**[[חרשתא]]**", ספרה הראשון בעברית, בהוצאת שתיים. בספר משולבים קטעים בארמית המתורגמים לעברית, וגם שם הספר הוא מילה בארמית שמשמעותה היא "מכשפה". הספר זכה לביקורות חיוביות. בהמשך אותה שנה יצא ספר הנוער "**שגרירות השדים: הולכים לעזאזל**" שעלילתו מתקיימת ביקום הספרותי של חרשתא וזכה גם כן לביקורות חיוביות.

נשואה לאיתי קגן, דוקטורנט בחקר המקרא ולהם שלושה ילדים.

## יצירות
### ספרים
* **בנפול תרדמה** (בשם העט יעלה גן), יחד עם משה רט, הוצאת מסתרים מבית דברי שיר, 2021
*  (מועמד לפרס גפן)
* **שגרירות השדים : הולכים לעזאזל**. ישראל: התחנה, 2024.

### סיפורים קצרים
* "אחות נביות", **[[בלי פאניקה]]**, 2019 (מקום שלישי בתחרות הכתיבה של כנס עולמות)
* "רוח קדים", **[[היה יהיה]]**, 2019 (מועמד לפרס גפן)
* "כחלום יעוף", **היה יהיה**, 2020
* "בלוז כנעני", **היה יהיה,** 2021 (זכה בפרס עינת, מועמד לפרס גפן)
* "בריאה בפני עצמה", **היה יהיה**, 2022 (מועמד לפרס גפן)
* "הסוחטת טל משערה ויודעת מהלך הכוכבים", **היה יהיה**, 2023 (מועמד לפרס גפן)

## ביאורים

## קישורים חיצוניים

* 
* 
* יהודית קגן, באתר "שעטנז – יוצרים יהדות פנטסטית"
* הרצאות מפי יהודית קגן, באתר Phantom VOD
* 
* 
* 
* 

## הערות שוליים

קטגוריה:סופרות פנטזיה ישראליות
קטגוריה:זוכי פרס עינת
קטגוריה:ישראליות שנולדו ב-1992
עונת 1991/1992 בגביע קוראץ'

**עונת  ב[[גביע קוראץ']]** הייתה המהדורה ה-21 של תחרות פיב"א לקבוצות כדורסל אירופיות, שנערכה בין 1 באוקטובר 1991 ל-18 במרץ 1992.

וירטוס רומא ניצחה בגמר את סקאבוליני פזארו, שתיהן מאיטליה, וזכתה בטורניר בפעם השנייה.

## סיבוב ראשון

## סיבוב שני

## שלב הבתים
שלב הבתים נערך בארבעה בתים בני ארבע קבוצות, והקבוצות בשני המקומות הראשונים בכל בית העפילו לרבע הגמר.

## רבע גמר

## חצי גמר

## גמר

## ישראל בתחרות
הפועל תל אביבהפועל ירושלים, שסיימו במקום השלישי והרביעי בהתאמה בעונת 1990/1991 בליגה הלאומית בכדורסל, ייצגו את ישראל בתחרות.

הפועל תל אביב הוגרלה בסיבוב הראשון מול דינמו מוסקבה וניצחה 217–200 (102–90 במוסקבה ו-115–110 בתל אביב), ובסיבוב השני הוגרלה מול פולוניה ורשה וניצחה 214–145 (98–75 ב ו-116–70 בתל אביב). בשלב הבתים הודחה לאחר שסיימה במקום השלישי בבית עם פלקנסטרו קאנטו (ניצחון 104–94 בבית והפסד 72–79 בחוץ), ואיאדוליד (הפסדים 74–76 בחוץ ו-88–89 בבית) והיראקליס (ניצחונות 106–79 בבית ו-107–98 בחוץ).

הפועל ירושלים הוגרלה בסיבוב הראשון מול לבסקי סופיה וניצחה 168–143 (84–83 בסופיה ו-84–60 בירושלים), ובסיבוב השני הוגרלה מול אפס פילזן וניצחה 195–181 (ניצחון 99–78 בירושלים והפסד 96–103 באיסטנבול). בשלב הבתים הודחה לאחר שסיימה במקום הרביעי בבית עם ראסינג פריז (ניצחון 92–91 בבית והפסד 71–84 בחוץ), סקאבוליני פזארו (הפסדים 75–112 בבית ו-84–94 בחוץ) וא.א.ק. אתונה (הפסדים 80–88 בחוץ ו-83–92 בבית).

## קישורים חיצוניים
* תוצאות, באתר פיב"א אירופה
* תוצאות, באתר Linguasport
* 
קטגוריה:תחרויות כדורסל ב-1991
קטגוריה:תחרויות כדורסל ב-1992
קטגוריה:גביע קוראץ'
הפסלים המדברים של רומא

טקסט=A damaged statue is on a pedestal in front of a stone wall; the pedestal has a number of pieces of paper with writing on them glued to it|שמאל|ממוזער| הפסל Pasquino, הפסל המדבר הראשון של רומא
**הפסלים המדברים של רומא** היוו צורת ביטוי פוליטית אנונימית ברומא. ביקורות בצורת שירים או שנינויות פורסמו על פסלים ידועים ברומא, כמופע מוקדם של לוח מודעות. צורת הביטוי הזו התחילה כפי הנראה במאה ה-16 והיא נמשכת עד ימינו.

### רשימת הפסלים
* Pasquino
* Marforio
* Madama Lucrezia
* Abbot Luigi
* Il Babuino
* Il Facchino

## היסטוריה
[ממוזער| הפסל מרפוריו [המוזיאונים הקפיטוליניים|במוזיאונים הקפיטוליניים]]
הפסל המדבר הראשון היה זה של פסקינו, פיסת פסל פגומה על פיאצה קטנה. הפסל ייצג את המלך המיתולוגי של ספרטה, מנלאוס, בעלה של הלנה מטרויה, ודמות מרכזית *ב[[איליאדה]]*, המחזיק בגופת פטרוקלוס. בשנת 1501, נמצא הפסל במהלך סלילת כבישים והוצב בפיאצה; זמן קצר לאחר מכן החלו להתפרסם בו שירים קטנים או מכתמים ביקורתיים על הרשויות.

האגדה מספרת שהפסל נקרא לכבוד תושב מקומי בשם פסקינו. חייט במקצועו (בגרסאות מסוימות של הסיפור הוא ספר או מנהל בית ספר), הקריירה של האיש הזה לקחה אותו לוותיקן, שם הוא למד רכילות מאחורי הקלעים. את הרכילות הזו הוא היה מפיץ עם פרשנות משלו לחבריו ושכניו.

עם מותו, נקרא הפסל לכבודו, ואנשים החלו לפרסם פרשנויות משלהם על הפסל. נראה שהפסל היה מוסד מקומי מכובד. חיפשו אותו לאל פגאני בחג מרקו הקדוש.

הפסלים הפכו במהרה למקום פרסום מרכזי של ביקורת על מנהיגי ממשלה ודת. הפסל פאסקינו התפרסם עד כדי כך ששמו הוסב למילה באנגלית, Pasquinade, שפירושה מחאה סאטירית בשירה.

מספר אפיפיורים, שלעיתים קרובות "חטפו" ביקורת מצד הפסלים, ביקשו להגביל את פרסום הביקורות על פסקינו. אדריאנוס השישי תכנן לזרוק את הפסל לנהר הטיבר, ונרתע רק כשנאמר לו שכמו צפרדע, הפסל רק יקרקר חזק יותר במים.

אגדה אחרת טוענת שהוצע פרס לכותבים האנונימיים אם ייחשפו. אדם אחד נענה לכך וידיו נכרתו. בסופו של דבר, השלטונות הסתפקו בהצבת שומרים ליד הפסל כדי למנוע פרסום של ביקורות נוספות. כתוצאה מכך פנה הציבור לפסלים אחרים, שהצטרפו לפסקינו כפסלים מדברים.

הפסלים האחרים הללו כללו את מרפוריו, ששימש לעיתים לפרסום תגובות למה שפורסם על Pasquino, ויצר הד חוזר בין שני הפסלים.

## גלריה

קובץ:Pasquino_02.jpg|טקסט=Detail of modern pasquinades glued to the base of Pasquino|"פשקווילים" מודרניים מודבקים לבסיס של פאסקינו
קובץ:Abate_luigi_1.JPG|טקסט=Abate Luigi, Piazza Vidoni| אבטה לואיג'י,פיאצה וידוני
קובץ:Madama_Lucrezia_a_piazza_san_marco.JPG|טקסט=Madama Lucrezia, Piazza San Marco| מאדמה לוקרציה,פיאצה סן מרקו
קובץ:Fontana_del_Babbuino_(Rome).jpg|טקסט=Il Babuino, Fontana del Babuino, Sant'Atanasio dei Greci| איל באבוינו, פונטנה דל באבוינו,Sant'Atanasio dei Greci
קובץ:Fontana_del_facchino_a_via_Lata.JPG|טקסט=Fontana del Facchino, Via Lata| פונטנה דל פאצ'ינו, ויה לאטה


## קישורים חיצוניים

* רומא של העם, אתר מסע אחר

## הערות שוליים

קטגוריה:רומא: תרבות
קטגוריה:אנונימיות
קטגוריה:רומא
קטגוריה:רומא: פסלים
מיקלוש סובה

**מיקלוש סובה**, באנגלית: **Miklos Suba** (1 באפריל 1880 - 18 ביולי 1944) היה אמן אמריקאי יליד הונגריה. הוכשר כאדריכל, הוא הקדיש את זמנו הן לאדריכלות והן לאמנות עד 1940 כאשר המשיך את שארית חייו לציור נושאים בברוקלין, ניו יורק. הוא מסווג כחבר בתנועת הפרסיסוניזם.

## ביוגרפיה
ממוזער|מספרה בברוקלין, 1941
מיקלוש סובה נולד בסאטמאר, הונגריה בשנת 1880. הוא התחנך בארכיטקטורה באוניברסיטה הטכנית המלכותית ההונגרית של בודפשט, וסיים את לימודיו ב-1902. הוא גם למד ציור באקדמיה של וינה ב-1903 ולאחר מכן טייל וצייר ברחבי אנגליה, צרפת, הולנד ואיטליה. הוא חזר לבודפשט כדי לעבוד כאדריכל במהלך שני העשורים הבאים. במהלך תקופה זו הוא הכיר ונישא לאשתו, מיי, פסנתרנית אמריקאית. בני הזוג הביאו לעולם את בתם, סוזאן סובה, בעצמה אמנית ומאיירת, ב-1913.  הוא היגר לארצות הברית מהונגריה ב-1924 והתגורר עם אשתו מיי ובתו ברחוב מונטגיו 142 בשכונת ברוקלין בברוקלין הייטס. בתקופה זו הוא המשיך להקדיש זמן הן לאדריכלות והן לציור. הוא התגורר בברוקלין הייטס למשך שארית חייו. למעט ביקור בודד בהונגריה ושהייה של שלושה שבועות בשיקגו, הוא בילה את חייו בברוקלין. 

סובה מת ב-18 ביולי 1944 לאחר מחלה קצרה. הוא נקבר עם אשתו בבית הקברות גרין-ווד בברוקלין.

### קריירה
ממוזער|בניין בויליהמסבורג, נו יורק
בתקופתו של סובה בבודפשט, הוא צייר בסגנון מרכז אירופאי מסורתי.  עם זאת, המטרופולין שהתגורר בו השפיע על שינוי משמעותי בנושאי הציור - מאזורים כפריים לנושאים תעשייתיים. העיבוד של מבנים עם קווים נקיים ופירוט מדויק גרם לו להזדהות עם האמנים מזרם הפרסיסיוניזם. עבודתו של סובה מתארת תיעוש ומודרניזציה, המוצגות בצורות גאומטריות מדויקות ומוגדרות בחדות.

על עבודתו העיר סובה, "אני מנסה להביע את ההתרשמות הריאליסטית שלי מבלי לצייר בהפשטה... סובה הגביל את ציוריו לאזורים בתוך ברוקלין, לעיתים קרובות במרחק הליכה ממקום מגוריו. כפי שמוצג בעבודותיו, לסובה הייתה מערכת יחסים אינטימית עם ברוקלין שלו: מסמטאותיה ומקווי המים ועד לחלונות הראווה והמפעלים התעשייתיים שלה, כמו גם נופי מנהטן. מדי פעם הוא יצא מהנושא השגרתי שלו לנושאים אחרים שקסמו לו: מספרות, עמודי מספרות וחנויות סיגרים. סובה יצר דגמים מוקטנים של עמודי מספרה ממקומות שונים בברוקלין, ודגמים אלו הוצגו בתערוכה של עבודתו במוזיאון ברוקלין ב-1948.  ברוקלין. האגודה ההיסטורית מחזיקה אוסף של שנים עשר מעמודי המספרה בדגם מוקטן של סובה, כולל רישומי עבודה ומפות של מיקומיהם.  הוא שילב מוטות מספרות ברבים מציוריו.

## קישורים חיצוניים

## הערות שוליים

קטגוריה:אמנים אמריקאים
קטגוריה:מהגרים מהונגריה לארצות הברית
קטגוריה:אמריקאים שנולדו ב-1880
קטגוריה:אמריקאים שנפטרו ב-1944
אחד באפריל (סרט)

**אחד באפריל** הוא סרט מתיחות ישראלי לילדים משנת 1989 בכתיבה ובימויו של מנחם זילברמן, עם ציפי שביט וספי ריבלין בתפקידים הראשיים.

בין הילדים המופיעים בסרט השתתפה נטשה בראונשטיין שהתפרסמה אחר כך כשחקנית הקולנוע נטשה ליון.

את הטקסט בסרט קריינה השחקנית שרית ברוך סרי.

הסרט נוצר בתקופה שסרטי המתיחות היו נפוצים, ומנחם זילברמן כתב וביים סרט שהוא בעצם פרודיה על אותם סרטי המתיחות, ושיתף בו את ספי ריבלין וציפי שביט שהיו באותה תקופה שני הבדרנים המפורסמים בישראל בתקווה ליצור שובר קופות, אך עם זאת הסרט נכשל מסחרית.

## תקציר העלילה
הרחק מעבר להרי החושך שוכנת ארץ מסטיק שם מייצרים את החלומות של כל הילדים. בארץ נמצאות שתי נסיכות שנולדו באחד באפריל, הנסיכה טובת הלב ציפי (ציפי שביט) והנסיכה הלא כך טובה פיצי (ספי ריבלין).

בכל שנה נערכת תחרות מתיחות בין שתי הנסיכות והזוכה מוכתרת לשלוט עד לאחד באפריל הבא. בתחרות צופים שרי הממשלה דרך צג טלוויזיה ולפי רעמי הצחוק שלהם, ניתנות הנקודות.

ציפי אהובת הילדים מטיילת איתם ברחבי הארץ כשהסבא של אחד הילדים (נפתלי אלתר) רודף אחריהם, מועד ונתקל וצובר נקודות צחוק. ציפי נכנסת למסעדה והיא והילדים מותחים את הסועדים.

פיצי מתחפשת למוכרת גלידה ומותחת את הלקוחות, למתנדב במשמרות הזה"ב, לשוטר תנועה, למנקה רחובות שחובט במטאטא בעוברים ושבים ועוד.

פיצי מנסה כל הזמן לחבל במתיחות של ציפי באמצעות רובוט עד שציפי מגלה זאת.

לבסוף מתמודדות הנסיכות במרוץ מכוניות. מכוניותיהן נתקעות ואז מגיע הסבא רכוב על אופנוע ומסיע את ציפי לנקודת הגמר, וציפי ניצחה בתחרות.

## צוות השחקנים

## קישורים חיצוניים

*על הסרט אחד באפריל, באתר יוטיוב
*ספי ריבלין בצילומי הסרט, באתר יוטיוב
*יצחק קלפטר שר את שיר הנושא, באתר יוטיוב
*אחד באפריל, בארכיון הסרטים הישראלי
* 

## הערות שוליים

קטגוריה:סרטי 1989
קטגוריה:סרטי ילדים ישראליים
קטגוריה:סרטים בעברית
קטגוריה:מתיחות
קטגוריה:סרטי קומדיה ישראליים
אליאס בן סגיר

**אליאס בן סגיר** (בערבית: **إلياس بن صغير**, בתעתיק מדויק: **אליאס בן צע'יר**, בצרפתית: **Eliesse Ben Seghir**; נולד ב-16 בפברואר 2005 בסן טרופה שבצרפת) הוא כדורגלן מרוקאי-צרפתי המשחק בעמדת הקשר ההתקפי בקבוצת באייר לברקוזן מהבונדסליגה ובנבחרת מרוקו.

## חיים אישיים
בן סגיר נולד בצרפת למשפחה ממוצא מרוקאי. הוא אחיו הצעיר של הכדורגלן סלים בן סגיר .

## קריירת מועדונים

### מונקו
בן סגיר גדל במחלקות הנוער של SC קוגולינואז, פרז'וס סן-רפאל ומונקו. ב-5 באוגוסט 2022 חתם על חוזה מקצועני ראשון במונקו. ב-3 בנובמבר ערך את הופעת הבכורה שלו בקבוצה הבוגרת של המועדון, בניצחון 4-1 על הכוכב האדום בלגרד במסגרת המחזור השישי בשלב הבתים של הליגה האירופית לעונת 2022/2023. ב-28 בדצמבר ערך את הופעת הבכורה שלו בליגת העל הצרפתית, בניצחון 3-2 על אוסר במסגרת המחזור ה-16 לעונת 2022/2023, בו הבקיע צמד שערים. הוא ערך 19 הופעות ליגה בעונתו הראשונה בקבוצה הבוגרת, בהן הבקיע ארבעה שערים.

### באייר לברקוזן
ב-31 באוגוסט 2025 חתם בן סגיר על חוזה ל-5 שנים בבאייר לברקוזן מהבונדסליגה.

## קריירה בינלאומית
בן סגיר שיחק בנבחרות הצעירות של צרפת. ב-22 במרץ 2024 ערך את הופעת הבכורה שלו בנבחרת מרוקו, בניצחון 1-0 על נבחרת אנגולה במשחק ידידות.

נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024).

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונקו
קטגוריה:כדורגלני באייר לברקוזן
קטגוריה:כדורגלני נבחרת מרוקו
קטגוריה:כדורגלנים מרוקאים באולימפיאדת פריז (2024)
קטגוריה:כדורגלני גביע אפריקה לאומות 2025
קטגוריה:מרוקאים שנולדו ב-2005
קטגוריה:צרפתים שנולדו ב-2005
BI-RADS

**BI-RADS** הוא ראשי תיבות של **Breast Imaging-Reporting and Data System** (מערכת דיווח ונתונים של דימות שד), כלי אבטחת איכות שתוכנן במקור לשימוש עם ממוגרפיה. המערכת היא מאמץ משותף של קבוצות בריאות רבות, אך היא מפורסמת על ידי, ובעלת הסימן המסחרי של האקדמיה האמריקאית לרדיולוגיה (ACR).

המערכת נועדה לתקנן את הדיווח ומשמשת אנשי מקצוע רפואיים כדי להעביר למטופלת בצורה ברורה את הסיכון שלה לפתח סרטן שד, במיוחד עבור מטופלות עם רקמת שד צפופה. המסמך מתמקד בדו"חות הרפואיים המשמשים אנשי מקצוע רפואיים, ולא בדו"חות מקוצרים המסופקים למטופלים.

מערכת זו מקובלת לשימוש קליני ומחקרי בכל העולם ואף תורגמה לשפות רבות כולל ערבית, ספרדית, יפנית, גרמנית, צרפתית ואיטלקית. 

## מסמכים שפורסמו
ה-BI-RADS מפורסם על ידי ACR בצורה של "אטלס BI-RADS". החל מ-2013, ה"אטלס" מחולק לשלושה פרסומים:
* ממוגרפיה
* אולטרסאונד
* MRI

## קטגוריות הערכה
בעוד BI-RADS היא מערכת בקרת איכות, בשימוש יומיומי המונח *BI-RADS* מתייחס לקטגוריות הערכת ממוגרפיה. אלו הם קודים מספריים סטנדרטיים המוקצים בדרך כלל על ידי רדיולוג לאחר פענוח ממוגרפיה. זה מאפשר הבנה תמציתית וחד משמעית של רישומי המטופלים בין מספר רופאים ומספר מוסדות רפואיים.

קטגוריות ההערכה פותחו בתחילה עבור ממוגרפיה ובהמשך הותאמו לשימוש עם ממצאי MRI ואולטרסאונד. הסיכום של כל קטגוריה, המובא להלן, כמעט זהה עבור כל שלושת השיטות.

קטגוריה 6 נוספה במהדורה הרביעית של BI-RADS.

קטגוריות ההערכה של BI-RADS הן:
* 0: סיווג לא שלם
* 1: שלילי
* 2: שפיר
* 3: כנראה שפיר
* 4: חשוד
* 5: חשוד מאוד לממאירות
* 6: ממאירות ידועה שהוכחה בביופסיה

סיווג לא שלם (BI-RADS 0) מחייב מאמץ למצוא בדיקות דימות קודמות לשם השוואה, או הזמנת המטופלת לחזור לצילומים בזוויות שונות, או באיכות גבוהה יותר. סיווג BI-RADS של 4 או 5 מחייב ביופסיה כדי להעריך את הנגע החשוד.

הסיווג היחיד של BI-RADS 4 אינו מעביר כראוי את הסיכון לסרטן לרופאים וקיים סיווג משנה:
* 4A: חשד נמוך לממאירות, > 2% עד ≤ 10% סבירות לממאירות
* 4B: חשד בינוני לממאירות, > 10% עד ≤ 50% סבירות לממאירות
* 4C: חשד גבוה לממאירות, > 50% עד < 95% סבירות לממאירות

## קטגוריות צפיפות שד
החל מהמהדורה החמישית של BI-RADS:
: א. השדיים שומניים כמעט לחלוטין
: ב. ישנם אזורים מפוזרים של צפיפות פיברוגלנדולרית
: ג. השדיים צפופים בצורה הטרוגנית, דבר שעלול לטשטש גושים קטנים
: ד. השדיים צפופים ביותר, דבר המוריד את רגישות הממוגרפיה

## קישורים חיצוניים

## הפניות
# https://www.acr.org/Clinical-Resources/Reporting-and-Data-Systems/Bi-Rads

## הערות שוליים

קטגוריה:דימות רפואי
הברוד

**הברוד** (באנגלית: **The Broad**) הוא מוזיאון לאמנות מודרנית בעיר לוס אנג'לס במדינת קליפורניה שבארצות הברית. הוא נפתח בשנת 2015.

## המוזיאון
המוזיאון הוקם בתרומת הפילנתרופים אלי ואדית ברוד  על מנת לשכן את אוסף האמנות הפרטי שלהם. תכנון הבניין החל בשנת 2010. בתחרות אדריכלים בינלאומית נבחרו לתכנן את הבניין סטודיו דילר סקופידיו + רנפרו בהובלת אליזבת דילר. המוזיאון נפתח על ידי הזוג ברוד ב-20 בספטמבר 2015.

עלות הקמת מבנה המוזיאון הגיעה ל-140 מיליון דולר. הבניין הרבוע בולט בחזיתותיו המתכתיות החלולות בסגנון המזכיר חלת דבש, המאפשרות לאור יום לחדור לתוכו. הבניין נבנה בקונספט של "המעטה והכספת" (the veil and the vault), כאשר הכספת היא גרעין הבניין שבתוך חזיתותיו, הבנוי מבטון חשוף. במבנה יש שלושה מפלסים, כולל שטח תצוגה של 4,600 מטר רבוע, המחולק בין המפלס הראשון והמפלס השלישי. לובי הבניין מעוצב בסגנון לא אוקלידי. דרגנוע ומעלית במעטה זכוכית מקשרים בין המפלסים השונים.

אוסף האמנות המוצג בבניין כולל כ-2,000 פריטים, מעשה ידי כ-200 אמנים שונים, לרבות האוסף הגדול בעולם של עבודות מאת סינדי שרמן, ובו 129 פריטים. בתערוכת הפתיחה של המוזיאון הוצגו למעלה מ-250 ציורים, פסלים ותצלומים שנוצרו על ידי 60 אמנים שונים.

במוזיאון שוכן גם מטה ספריית ההשאלה לאמנות של קרן האמנות של משפחת ברוד.

הכניסה למרבית התערוכות במוזיאון היא ללא תשלום.

בשנה הראשונה לפעולתו ביקרו במוזיאון 753 אלף מבקרים. בשנת 2019 הגיע מספרם ליותר מ-900 אלף.

## קישורים חיצוניים

* 
* כתבה עיתונאית על המוזיאון לקראת פתיחתו, 2015 

קטגוריה:ארצות הברית: מוזיאונים לאמנות מודרנית
קטגוריה:לוס אנג'לס: מוזיאונים
אוהל סיירים

[שמאל|ממוזער|250px|אוהל סיירים של הצבא האמריקאי באימון ב[פורט בנינג, בזמן מלחמת העולם השנייה.]]
[שמאל|ממוזער|250px|אוהלי סיירים של צה"ל באזור [בסיס רפידים|רפידים בסיני (1970)]]
[שמאל|ממוזער|250px|שורות אוהלי סיירים במחנה אימונים של הצבא האמריקאי ב[אלנטאון בזמן מלחמת העולם הראשונה.]]
**אוהל סיירים** הוא סוג אוהל פשוט, שנועד לספק מחסה ומסתור זמני לשני אנשים. האוהל מורכב משני חלקים עיקריים המתחברים זה לזה. השימוש באוהל סיירים הוא בעיקר צבאי.
האוהל מורכב משתי יריעות קנבס או בד דומה, הנקראות פלג אוהל. שני פלגי האוהל מהודקים יחד עם צמדנים, כפתורי תיק תק , רצועות או כפתורים ליצירת משטח גדול יותר. לאחר מכן מקימים את האוהל באמצעות מוטות, חבלים, יתדות וכל כלי עבודה בהישג יד, ויוצרים מבנה V הפוך.

## רקע
אוהלי סיירים היו עמוד התווך של השהייה בשטח ברוב הצבאות, ומוכרים מאמצע המאה ה-19. בצה"ל שימשו אוהלי הסיירים בעיקר ללינה ומנוחה בסדרות שטח. ב עבר צה"ל לשימוש באוהלים לפריסה מהירה המיועדים ל-3–4 חיילים.
בדרך כלל, כל חייל נושא בציודו האישי פלג אוהל אחד, מוט אוהל אחד (בדרך כלל עשוי ממספר חוליות המורכבות זו על זו), יתר אחד (החבל המותח את המוט) ויתדות קטנים למתיחת וייצוב האוהל. החיילים מצוותים לזוגות כדי להקים אוהל אחד לכל זוג. גודל האוהל הצה"לי הוא קטן והשטח הפנימי של האוהל, שנועד לאחסון כל ציודו של החייל, למנוחה ולשינה הוא מצומצם מאוד. הגודל והצורה של אוהל הסיירים עשויים להשתנות מצבא לצבא. בדרך כלל המפקדים מקפידים על כך שהאוהלים יעמדו מתוחים ובשורות ישרות ומסודרות והדבר נבדק מדי יום במסדר. לעיתים, נדרשים החיילים לחפור שוחה נמוכה ולמקם את האוהל מעליה, ולעיתים, לחפור תעלה רדודה סביב האוהל למניעת גלישת מי גשם אל תוך שטח האוהל.

אוהלי סיירים נועדו בדרך כלל למסתור מגשם ושמש, או כמסתור לצלפים. בעוד שהבד הוא לעיתים קרובות אפרורי פשוט, כמה מדינות משתמשות בבד מוסווה. ההסוואה המודפסת הראשונה לחיילים הייתה ה-Telo mimetico של הצבא האיטלקי שהוצג ב-1929. הצבא האוסטרו-הונגרי השתמש ב-M888 zeltbahn שהופק לראשונה בצבע אוקר, מואוחר יותר בצבע אפור בעל חור המותאם לכידון רובה המאפשר להשתמש ברובה כמוט אוהל בעת הצורך. הצבא הרוסי השתמש ב-plasch-palatkas (מילולית "אוהלי שכמייה", שנועדו לשמש הן כחלק מכיסוי אוהל גדול יותר, או כשכמייה בודדת עמידה בפני מזג אוויר) מאז 1894, והגרסה המודרנית, שנותרה מאז כמעט ללא שינוי, הוצגה בשנת 1936. השכמייה הרגילה אטומה למים, נקראת בשם דומה ( plasch-nakidka, "מעיל-על") והונפקה במקביל, אך היא לא נועדה להשתלב עם יריעה דומה להקמת אוהל.

## קישורים חיצוניים

* U.S. Army Tent: Shelter Half (מידע על אוהל הסיירים בצבא האמריקאי) 
* אוהלים, באתר "נוסטלגיה אונליין"

## הערות שוליים

קטגוריה:ציוד צבאי
קטגוריה:ציוד צבאי בישראל
קטגוריה:ציוד מחנאות
קטגוריה:אוהלים
תומאס וד'רול

**תומאס וד'רול** (באנגלית: **Thomas Weatherall**; נולד ב-22 באוגוסט 2000ׂ) הוא שחקן ומחזאי אוסטרלי.

## ביוגרפיה
וד'רול נולד בשנת 2000 בבריזבן, קווינסלנד, אוסטרליה.

כילד, הוא רצה להיות רקדן, והתאמן למטרה זו. עם זאת, הוא שמע על אודישן של רשת ABC האוסטרלית לתפקידים בסדרת הטלוויזיה "Deadlock" במהלך שנתו האחרונה בתיכון, והחליט לנסות לגשת לאודישן. לאחר שקיבל את התפקיד, הוא גילה את אהבת המשחק, והמשיך ללמוד דרמה.

## קריירה
תפקיד המשחק הראשון של וד'רול היה במיני-סדרה עטורת הפרסים "Deadlock". הוא למד בבית ספר לדרמה ועבד בחנות נעליים, כאשר זכה בתפקיד בסדרת הטלוויזיה *RFDS* של "Seven Network". הוא זכה לפרסום בין-לאומי לאחר משחקו בסדרת הטלוויזיה "תיכון הלבבות השבורים".

היו לו גם תפקידים בסדרות הטלוויזיה "All My Friends Are Racist" ו-*"Troppo".*

הופעת הבכורה שלו כמחזאי הייתה עם מחזה שכתב, "Blue", שהוצג בתיאטרון בלוואר בסידני ב-2019, ואף כיכב בו. המחזה, הבנוי ממונולוג דרמטי, זכה להצלחה בתיאטרון. ממרץ 2024 מוצגת הפקת תיאטרון בלוואר על ידי להקת התיאטרון הממלכתי דרום אוסטרליה בפסטיבל אדלייד באדלייד, אוסטרליה הדרומית, עם קאלן פרסל בתפקיד הראשי.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:מחזאים אוסטרלים
קטגוריה:אוסטרלים שנולדו ב-2000
ארצ'י ויליאמס

**ארצ'י פרנקלין ויליאמס** (באנגלית: **Archie Franklin Williams**;  1 במאי 1915 – 24 ביוני 1993) היה אתלט אמריקני. אלוף אולימפי (ברלין 1936) ושיאן עולם (1936–1939) בריצת 400 מטר.

## ביוגרפיה
ויליאמס נולד וגדל באוקלנד, קליפורניה. הוא למד והתאמן באוניברסיטת קליפורניה בברקלי. בעל תואר בהנדסת מכונות.

### 1936
#### שיאן עולם
בתחרות שנערכה בשיקגו ב-19 ביוני 1936 קבע בריצת 400 מטר שיא עולם חדש של 46.1 שניות, שיפור לשיא בן 4 השנים של בן ארצו ביל קאר (46.2 שניות). שיא זה החזיק מעמד 3 שנים ונשבר על ידי רודולף הרביג מגרמניה (46.0 שניות)
#### אלוף אולימפי
במבחנים האמריקאים לאולימפיאדת ברלין שנערכו בניו יורק ביולי אותה שנה הוא ניצח בריצת 400 מטר בתוצאה של 46.6 שניות. במשחקים האולימפיים עצמם הוא זכה במדליית זהב בריצת 400 מטר בתוצאה של 46.5 שניות, לפני גודפרי בראון מבריטניה (46.7 שניות) ובן ארצו ג'יימס לובל (46.8 שניות).

הוא נפצע ברגלו בתחרות בשוודיה אותה שנה ופרש בריצה תחרותית.

עם סיום לימויד ההנדסה שלו הוא עבר קורס טיס מסחרי באוקלנד בשנת 1939. בסוף שנת 1942 החל לשרת בצבא והיה אחד מ-14 אפרו-אמריקאים בלבד במהלך מלחמת העולם השנייה שלמד בתוכנית מטאורולוגיה של תעופה. הוא סיים את לימודיו ב-UCLA ב-6 בספטמבר 1943. לאחר המלחמה למד במכון הטכנולוגי של חיל האוויר בשנים 1948–1950 והשיג תואר שני במדעי ההנדסה. ויליאמס שרת כקצין מזג אוויר ופיקד על כמה מחלקות מזג אוויר. בשנצ 1964 לאחר שרות של 22 שנים פרש מהצבא בדרגת סגן אלוף.

לאחר פרישתו מהצבא החל ללמד מתמטיקה ומחשבים במשך 21 שנים עד פרישתו בגיל 72.

## הנצחה
בשנת 2021 הוסב שמו של בית ספר התיכון שבו לימד לתיכון ארצ'י וויליאמס.

## קישורים חיצוניים

* 

קטגוריה:אמריקאים ילידי קליפורניה
קטגוריה:אוקלנד (קליפורניה): אישים
קטגוריה:אתלטים אפרו-אמריקאים
קטגוריה:אצנים אמריקאים
קטגוריה:שיאני עולם באתלטיקה
קטגוריה:אלופים אולימפיים: ריצת 400 מטרים (גברים)
קטגוריה:אתלטים באולימפיאדת ברלין (1936)
קטגוריה:אלופים אולימפיים אמריקאים: אתלטיקה
קטגוריה:בוגרי אוניברסיטת קליפורניה בברקלי
קטגוריה:קליפורניה: אתלטים
קטגוריה:אמריקאים שנולדו ב-1915
קטגוריה:אמריקאים שנפטרו ב-1993
לחם מנומר

ממוזער|300px|לחמים מנומרים לפני אפייה מרוחה במשחת אורז
**לחם מנומר** (בהולנדית: **Tijgerbrood**), הידוע גם כ"**קראנץ' הולנדי**" ומיוצר תחת שמות מותגים שונים, הוא לחם ממוצא הולנדי בעל קרום מנומר.

## הקרום
בדרך כלל מכינים את הלחם בתבנית אפיה כאשר את החלק העליון מורחים (צובעים) במשחת אורז על פני כל שטח הלחם לפני האפייה. משחת האורז המקנה גם את הטעם האופייני ללחם מתייבשת ונסדקת בתהליך האפייה. ללחם עצמו יש מראה חיצוני קרומי, אבל הוא רך מבפנים. לחם מנומר עשוי בדרך כלל ככיכר לחם לבן או כלחמנייה, אך ניתן ליישם את הטכניקה על כל צורה של לחם.

## השמות הנוספים
מקור השם בהולנד, שם הוא מכונה tijgerbrood (לחם נמר) או tijgerbol (לחמניית נמר) ונמכר לפחות מאז תחילת שנות ה-70 של המאה ה-20. רשת הסופרמרקטים האמריקאית וגמאנס  מוכרת אותו בשם לחם "מרקו פולו". באזור מפרץ סן פרנסיסקו קוראים לו "קראנץ' הולנדי".

בינואר 2012 הודיעה רשת הסופרמרקטים הבריטית סיינסבורי'ס  כי תשווק את המוצר תחת השם "לחם ג'ירפה", לאחר שהוריה של ילדה בת שלוש כתבו לחברה והציעו זאת.

## קישורים חיצוניים

## הערות שוליים

קטגוריה:המטבח ההולנדי
קטגוריה:לחם
Tell Me Why (שיר של הביטלס)

"**Tell Me Why**" הוא שיר של להקת הרוק הבריטית הביטלס מתוך אלבומם A Hard Day's Night. בצפון אמריקה, השיר יצא בגרסה האמריקאית של A Hard Day's Night ובאלבום Something New. השיר נכתב על ידי ג'ון לנון בפריז או בניו יורק, והוקלט בשמונה טייקים ב-27 בפברואר 1964.

## לחן
פול מקרטני אמר:אני חושב שהרבה מהשירים האלה [של לנון] כמו "Tell Me Why" אולי התבססו על חוויות אמיתיות או רומנים שג'ון ניהל, או ויכוחים עם סינתיה [אשתו של לנון] או מה שלא יהיה, אבל לא עלה בדעתנו עד מאוחר יותר לשים את הזווית הזו על כל זה.לנון תיאר את השיר כדומה ל"שיר שחור של להקת בנות ניו יורקית". המבנה הבסיסי של שינויי אקורד דו-וופ פשוטים והרמוניות בלוק מעל בייסליין "יוצר אשליה של כנות באמצעות ההתקפה הצרופה שלו".

השיר הוא במפתח D מז'ור. ג'ון, פול וג'ורג' שרים הרמוניה בת שלושה חלקים. בפזמון, החלק הקולי המוביל של ג'ון יושב גבוה יותר מזה של ג'ורג', ויוצא דופן יותר במקרה זה, ההרמוניות של פול.

## שחרור
"Tell Me Why" בוצע בסרט של הביטלס, לילה של יום מפרך. השיר, אשר בוצע בליפ סינק, היה חלק מרצף "ביצועי אולפן", שצולם בתיאטרון סקאלה בלונדון ב-31 במרץ 1964. זו הפעם היחידה שהשיר בוצע אי פעם מול קהל חי, שהורכב מ-350 שחקנים בתשלום, אחד מהם היה פיל קולינס בן השלוש-עשרה.

## כוח אדם
לפי איאן מקדונלד:
* ג'ון לנון - שירה, גיטרת קצב
* פול מקרטני - הרמוניה, שירה, גיטרה בס
* ג'ורג' האריסון - הרמוניה, שירה, גיטרה מובילה
* רינגו סטאר - תופים
* ג'ורג' מרטין - פסנתר

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירי דו-וופ
קטגוריה:סינגלים בהוצאת קפיטול רקורדס
Stop for a Minute

"**Stop for a Minute**" (בעברית: "**עֲצֹר לְדַקָּה**") הוא שיר שהוקלט על ידי הזמרת-יוצרת הגרמנייה סנדרה, מתוך אלבום הלהיטים הראשון שלה,  (1987). הוא יצא לאור בינואר 1988, בהוצאת חברת התקליטים וירג'ין רקורדס, כסינגל השני והאחרון מתוך האלבום.

השיר הגיע למקום התשיעי במצעד הסינגלים הגרמני.

## רקע והצלחה
השיר נכתב על ידי מיכאל קרצו וקלאוס הירשבורגר והופק על ידי קרצו. הוא פורסם בתור הסינגל השני מתוך אלבום הלהיטים הראשון של סנדרה  בתחילת 1988, ודורג בעשירייה הפותחת במצעד המכירות וההשמעות בגרמניה. "Stop for a Minute" שימש בסדרת הפשע הגרמנית *Tatort*, בפרק "Salü Palu", שם סנדרה מבצעת אותו בסצנה שצולמה במועדון לילה. היא צולמה בזארבריקן, עיר הולדתה של סנדרה, ושודרה ב-24 בינואר 1988.

הווידאו קליפ לשיר בוים על ידי דורו (רודי דולזל והנס רוסאכר) והוא כולל בעיקר צילומים מהופעתה של סנדרה בזארבריקן. הוא נכלל באלבום הווידאו של סנדרה  ו-, שיצאו ב-1987 וב-1992, בהתאמה, וכן ב-*The Complete History* משנת 2003.

הרצועה הוקלטה מחדש כבלדה לאלבומה של סנדרה משנת 2006, *[[Reflections]]*.

## רשימת השמעה
* **תקליט 7 אינץ**'
: "Stop for a Minute" – 4:05
: "Two Lovers Tonight" – 3:45
* **[[תקליט 12 אינץ']]**
: "Stop for a Minute" (גרסת מורחבת) – 6:19
: "Two Lovers Tonight" – 3:45
: "Stop for a Minute" (גרסת הסינגל) – 4:05

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1987
קטגוריה:סינגלים מ-1988
קטגוריה:שירי סנדרה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירים על זמן
קטגוריה:סינגלים בהוצאת וירג'ין רקורדס
EUVE

**EUVE** (ראשי תיבות באנגלית של Extreme Ultraviolet Explorer ידוע גם כ-Explorer 67) הוא לוויין ששוגר על ידי נאס"א בשנת 1992 ובו הותקן טלסקופ חלל בתחום אולטרה סגול.

## תיאור המשימה
לוויין EUVE היה חלק של תוכנית אקספלורר. המטרה הייתה לבצע סקר שמיים ותצפיות עומק על מטרות ספציפיות. ההצעה הוגשה על ידי קבוצת מדענים מאוניברסיטת קליפורניה בברקלי. על הלוויין הותקנו מספר טלסקופים  ומכשירים מדעיים נוספים שפעלו בתחומים שונים. התחום הכולל של התצפיות היה  kEv  0.163 -  kEv  0.016. ברגישות של כ-3 שניות זוויתיות. פאנל סולארי של החללית סיפק 1,100 ו"ט למערכות בקרה ותקשורת. 

סקר כולל של השמיים הושלם באוגוסט 1993 וכלל 801 מקורות קרינה. לאחר השלמת התוכנית המקורית, המשימה הוארכה פעמיים. בסופו של דבר בינואר 2001 הוחלט לסיים את משימה.

ספקטרומטר נבנה במעבדה של לוקהיד מרטין וטלסקופ נבנה על ידי מצפה כוכבים של סמית'סוניאן. הצילומים היו משוגרים כל שנייה עם רגישות של 0.05 מעלות.

על בסיס מידע שהתקבלו נכתבו מאמרים רבים.

## קישורים חיצוניים

* 
* מידע באתק נאס"א
* דף משימה באתר אוניברסיטת ברקלי
* תיאור פעילות

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים אמריקאיים
Heaven Can Wait

"**Heaven Can Wait**" (בעברית: "**גַּן הָעֵדֶן יָכוֹל לְחַכּוֹת**") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השלישי שלה,  (1988). הוא יצא לאור במאי 1988, בהוצאת חברת התקליטים וירג'ין רקורדס, כסינגל המוביל מתוך האלבום. הוא זכה להצלחה רבה במדינות אירופה.

השיר הגיע למקום השני במצעד הסינגלים היווני. באוסטריה, זכה להצלחה גדולה ודורג בחמישייה הפותחת.

## רקע וכתיבה
השיר נכתב על ידי מיכאל קרצו, הוברט קמלר (המכונה הוברט קאה), מרקוס לור וקלאוס הירשבורגר. עיבדו והפיקו אותו קרצו ולור. "Heaven Can Wait" פורסם כסינגל המוביל מתוך אלבום האולפן השלישי של סנדרה *[[Into a Secret Land]]* באמצע 1988. הוא דורג בעשירייה הפותחת באוסטריה ובצרפת, בעשרים העליונים בגרמניה ובשווייץ והיה אחד הסינגלים הבודדים של סנדרה שדורגו במצעד הסינגלים הבריטי. הוא היה הסינגל הרביעי והאחרון של סנדרה שקיבל את תואר הכסף בצרפת.

מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות.

## וידאו קליפ
את הווידאו קליפ הרשמי של "Heaven Can Wait" ביים דורו (רודי דולזל והנס רוסאכר) והוא צולם באיביזה. הוא נכלל באלבום הווידאו של סנדרה  משנת 1992, וכן ב-*The Complete History* משנת 2003. בשנת 1999, יצא רמיקס לשיר כחלק מ-*[[My Favourites]]*. רמיקס נוסף משנת 2006 נכלל ב-*[[Reflections]]*.

נכון לאפריל 2024, מונה הצפיות של הקליפ עומד על למעלה מ-2.1 מיליון צפיות.

## רשימת השמעה
* **תקליט 7 אינץ**'
: "Heaven Can Wait" – 4:05
: "Heaven's Theme" (קטע כלי) – 4:05
* **[[תקליט 12 אינץ']]**
: "Heaven Can Wait" (גרסה מורחבת) – 7:38
: "Heaven Can Wait" (דאב מיקס) – 4:01
: "Heaven Can Wait" (גרסת הסינגל) – 4:05

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סנדרה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירים על גן עדן
קטגוריה:סינגלים בהוצאת וירג'ין רקורדס
גלן הרדין

**גלן פוסטר "סלטס" הרדין** (באנגלית: **Glenn Foster "Slats" Hardin**;  1 ביולי 1910 – 6 במרץ 1975) היה אתלט אמריקני. אלוף אולימפי (ברלין 1936), סגן אלוף אולימפי (לוס אנג'לס 1932) ושיאן עולם (1932–1953) בריצת 400 מטר משוכות.

## ביוגרפיה
הרדין למד והתאמן באוניברסיטת המדינה של לואיזיאנה.

### 1932
#### סגן אלוף אולימפי
באולימפיאדת לוס אנג'לס זכה במדליית כסף בריצת 400 מטר משוכות בשיא עולם חדש של 51.85 שניות, אחרי בוב טיסדול מאירלנד בתוצאה של 51.67 שניות ולפני בן ארצו מורגן טיילור (51.96 שניות). בוב טיסדול הפיל את המשוכה האחרונה ובהתאם לכללי התקופה לא הוכרה התוצאה שקבע כשיא עולם, לעומת זאת התוצאה של הרדין הוכרה כהשוואת שיא העולם של מורגן טיילור (52.0 שניות). בשלב חצי הגמר הוא קבע שיא אולימפי חדש של 52.8 שניות.

### 1934
#### שיאן עולם
בתחרות שנערכה במילווקי, ויסקונסין ב-30 ביוני 1934 הוא שיפר בריצת 400 מטר משוכות את שיאו העולמי והעמידו על 51.8 שניות. חודש לאחר מכן, בתחרות שנערכה בסטוקהולם, שוודיה ב-26 ביולי הוא שיפר שוב את שיא העולם והעמידו על 50.6 שניות. שיא זה החזיק מעמד 19 שנים ונשבר על ידי יורי ליטוייב מברית המועצות (50.4 שניות).

### 1936
#### אלוף אולימפי
באולימפיאדת ברלין זכה במדליית זהב בריצת 400 מטר משוכות בתוצאה של 52.4 שניות, לפני ג'ון לורינג מקנדה (52.7 שניות) ומיגל וייט מהפיליפינים (52.8 שניות).

## קישורים חיצוניים

קטגוריה:אמריקאים ילידי מיסיסיפי
קטגוריה:שיאני עולם באתלטיקה
קטגוריה:רצי משוכות אמריקאים
קטגוריה:אלופים אולימפיים: ריצת 400 מטרים משוכות (גברים)
קטגוריה:אתלטים באולימפיאדת לוס אנג'לס (1932)
קטגוריה:אתלטים באולימפיאדת ברלין (1936)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:מיסיסיפי: אתלטים
קטגוריה:אמריקאים שנולדו ב-1910
קטגוריה:אמריקאים שנפטרו ב-1975
פארק אקולוגי מצודת-ים אשדוד

**פארק אקולוגי מצודת-ים אשדוד** הוא מרחב טבע עירוני ברצועת החוף של העיר אשדוד, המשתרע ממצודת אשדוד ים לחוף באר שבע ברובע ט"ו.

הפארק הוקם בתמיכת הקרן לשטחים פתוחים של רשות מקרקעי ישראל, החברה לתיירות של אשדוד ועיריית אשדוד, בתכנון אדריכל הנוף ליאב שלם. הוא נפתח בקיץ 2020, ומתוחזק על ידי העירייה והחברה לתיירות אשדוד.

## מבנה
ממוזער|351x351 פיקסלים|מפת הפארק

### שבילים
הפארק, המשתרע על שטח של כ-300 דונם, מחולק ל-3 שבילי הליכה – שביל הצבאים, שביל החוף ושביל הבוסתן. תוואי השבילים הוא מעגלי, ואינו כבוש. הם מסומנים על ידי עמודי עץ ושלטי ניווט לאורכם.

### אתרים
* **[[מצודת אשדוד ים]]** – נקודת ההתחלה הרשמית של הפארק מצפון. מבצר נמל ערבי באשדוד ים (אשדוד העתיקה) שהוקם תחת שלטון בית אומיה בתקופה המוסלמית המוקדמת בארץ ישראל (במאה ה-7). היא שימשה כחלק ממערכת איתות לצד מצדית אשדוד ים (ברובע ט"ו) לבירה רמלה מפלישת אוניות ביזנטיות.
* **אחוזות הקבר** – שתי אחוזות קבר מהתקופה הרומית והתקופה הביזנטית בארץ. הקברים השתייכו לבית הקברות של אשדוד ים.
* **מצפה יוחאי** – מצפה שהוקם ב-2022 ליד מצודת אשדוד ים להנצחת **יוחאי אלקיים**, תושב העיר שהציל אישה מטביעה בחוף ב-2018. המצפה ממוקם מעל נקז חוף המצודה.
* **מצפה עמרי כהן** – מצפה שהוקם ב-2025 על רכס כורכר להנצחת סמל ****, תושב העיר, לוחם בגדוד שקד (424) בחטיבת גבעתי שנפל בקרב ברצועת עזה בדצמבר 2024, במהלך מלחמת חרבות ברזל.

## גלריה

קובץ:תצפית מפארק אקולוגי מצודת ים אשדוד, ינואר 2024 02.jpg|תצפית מהפארק לכיוון חולות ניצנים ואשקלון
קובץ:פארק אקולוגי מצודת-ים אשדוד, מרץ 2024 06.jpg|שביל בפארק
קובץ:תצפית מפארק אקולוגי מצודת ים אשדוד, ינואר 2024 05.jpg|נקודת תצפית בפארק
קובץ:פארק אקולוגי מצודת-ים אשדוד, מרץ 2024 04.jpg|מבט על דרום העיר אשדוד
קובץ:פארק אקולוגי מצודת-ים אשדוד, מרץ 2024 12.jpg|שוקת בפארק
קובץ:Metzudat-Yam Ashdod Ecological Park, 1 February 2026 88.jpg

קובץ:Ashdod Yam Fortress at sunset, 23 September 2025 30.jpg|מצודת אשדוד ים בלילה
קובץ:שתי אחוזות קבר, פארק אקולוגי אשדוד, דצמבר 2023 07.jpg|אחוזות הקבר
קובץ:מצפה יוחאי באשדוד, לזכרו של יוחאי אלקיים, מרץ 2024 01.jpg|מצפה יוחאי
קובץ:Metzudat-Yam Ashdod Ecological Park, 1 February 2026 03.jpg|מצפה 


## ראו גם

* פארק לכיש – פארק גדול באשדוד הכולל פינת חי, המשתרע לאורך הגדה הדרומית של נחל לכיש.
* שמורת מבוא אשדוד

## קישורים חיצוניים

* 
* 

### עיתונות
* 
* 

## הערות שוליים

קטגוריה:אשדוד: גנים ופארקים
אליאס אח'ומאש

**אליאס אח'ומאש שכור** (בערבית: **إلياس آخوماش شكور**, בספרדית: **Ilias Akhomach Chakkour**; נולד ב-16 באפריל 2004 באלס הוסטלטס דה פיירולה שבספרד) הוא כדורגלן מרוקאי-ספרדי המשחק בעמדת קשר הכנף בקבוצת ראיו ואייקאנו מלה ליגה בהשאלה מויאריאל ובנבחרת מרוקו.

## קריירת מועדונים
אח'ומאש גדל במחלקות הנוער של ברצלונה וז'ימנסטיק מנרסה. בשנת 2020 החל לשחק בברצלונה ב', קבוצת המילואים של ברצלונה, במסגרת הליגה הספרדית השלישית. ב-20 בנובמבר 2021 ערך את הופעת הבכורה שלו בקבוצה הראשונה של המועדון, בניצחון 1-0 על אספניול במסגרת המחזור ה-14 בלה ליגה לעונת 2021/2022. בסך הכל ערך שתי הופעות ליגה בקבוצה. ב-20 במאי 2023 פורסם כי אח'ומאש לא יחדש את חוזהו במועדון ויהפוך לשחקן חופשי בתום החוזה ב-30 ביוני.

ב-3 ביולי 2023 חתם אח'ומאש על חוזה לארבע שנים בוויאריאל מלה ליגה. ב-18 באוגוסט ערך את הופעת הבכורה שלו במועדון, בניצחון 1-0 על מיורקה במסגרת המחזור השני בליגה לעונת 2023/2024. ב-14 בדצמבר הבקיע את שער הבכורה שלו במועדון, בניצחון 3-2 על סטאד רן במסגרת המחזור השישי בשלב הבתים של הליגה האירופית לעונת 2023/2024. ב-27 בינואר 2024 הבקיע את שער הבכורה שלו בליגה, בניצחון 5-3 על ברצלונה במסגרת המחזור ה-22. ב-21 בינואר 2026 הושאל אח'ומאש לראיו ואייקאנו עד לסיום העונה.

## קריירה בינלאומית
אח'ומאש נולד בספרד למשפחה ממוצא מרוקאי. הוא שיחק בנבחרות הצעירות של ספרד ושל מרוקו. ב-22 במרץ 2024 ערך את הופעת הבכורה שלו בנבחרת מרוקו, בניצחון 1-0 על נבחרת אנגולה במשחק ידידות.

נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024).

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ויאריאל
קטגוריה:כדורגלני ראיו ואייקאנו
קטגוריה:כדורגלני נבחרת מרוקו
קטגוריה:כדורגלנים מרוקאים באולימפיאדת פריז (2024)
קטגוריה:כדורגלני גביע אפריקה לאומות 2025
קטגוריה:מרוקאים שנולדו ב-2004
קטגוריה:ספרדים שנולדו ב-2004